**Ministru kabineta rīkojuma projekta “Par Latvijas institūciju dalību Eiropas Komisijas vides un klimata pasākumu programmā LIFE un valsts budžeta līdzfinansējumu 2021.-2024. gadā ” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Latvijas institūciju dalību Eiropas Komisijas vides un klimata pasākumu programmā LIFE un valsts budžeta līdzfinansējumu 2021.-2024. gadā” (turpmāk – Rīkojuma projekts) mērķis ir noteikt jaunu valsts budžeta saistību apjomu, kuru 2021.-2024. gadā drīkst uzņemties Vides aizsardzības un reģionālās attīstības ministrija (turpmāk – VARAM) Eiropas Klimata, infrastruktūras un vides izpildaģentūras (*European Climate, Infrastructure and Environment Executive Agency,* CINEA) (turpmāk – CINEA) apstiprināto Eiropas Komisijas (turpmāk – EK) vides un klimata pasākumu programmas LIFE (turpmāk - LIFE programma) projektu nacionālā finansējuma nodrošināšanai.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas darbības stratēģija 2020.-2022. gadam |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai kā Eiropas Savienības (turpmāk – ES) dalībvalstij ir pieejams finansējums no LIFE programmas. LIFE programmas vispārīgais mērķis ir sekmēt pāreju uz ilgtspējīgu, aprites, energoefektīvu, uz atjaunojamiem energoresursiem balstītu, klimatneitrālu un klimatnoturīgu ekonomiku, lai aizsargātu, atjaunotu un uzlabotu vides, tostarp gaisa, ūdens un augsnes kvalitāti, apturētu bioloģiskās daudzveidības zudumu un vērstu šo tendenci pretējā virzienā, un novērstu ekosistēmu degradāciju, tostarp atbalstot *Natura 2000* tīkla īstenošanu un pārvaldību, tādējādi dodot ieguldījumu ilgtspējīgā attīstībā. LIFE programmas īstenošanu nosaka Eiropas Parlamenta un Padomes 2021.gada 29.aprīļa Regula Nr. 2021/783 ar ko izveido vides un klimata pasākumu programmu (LIFE) un atceļ Regulu (ES) Nr. 1293/2013 (turpmāk – LIFE regula). Saskaņā ar minēto regulu LIFE programmas īstenošana notiek divos posmos – 2021.-2024. gads un 2025.-2027. gads. LIFE programma sastāv no divām jomām –“Vide” un “Klimata rīcība”, kura katra sadalās divās apakšprogrammās:1. joma “Vide” – apakšprogrammas “Daba un bioloģiskā daudzveidība” un “Aprites ekonomika un dzīves kvalitāte”;
2. joma “Klimata rīcība” apakšprogrammas “Klimata pārmaiņu mazināšana un pielāgošanās tām” un '“Pāreja un tīru enerģiju”.

Lai Latvijas institūcijas varētu sekmīgi piedalīties LIFE programmas projektu konkursos, kopš 2011. gada Latvija nodrošina iespēju pieteikties uz nacionālo finansējumu projektu īstenošanai. Nacionālajam finansējumam pieejamo finansējuma apjomu nosaka Ministru kabineta rīkojumi, kas tiek pieņemti atbilstoši LIFE programmas Daudzgadu programmas darbības termiņam. Nacionālajam finansējumam pieejamo apjomu 2018.-2020. gadam noteica Ministru kabineta 2018. gada 18. aprīļa rīkojums Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā” (turpmāk – MK rīkojums Nr. 167), kā arī Ministru kabineta 2020.gada 30.oktobra rīkojums Nr. 626 “Grozījumi Ministru kabineta 2018. gada 18. aprīļa rīkojumā Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”” (turpmāk – MK rīkojums Nr. 626). Kopumā, lai varētu nodrošināt valsts budžeta līdzfinansējumu, VARAM ir atļauts uzņemties jaunas budžeta saistības LIFE programmas ietvaros 2018.–2020.gadā 23 948 571 *euro* apmērā. 2018.-2020. gadā Latvijas institūcijas kopumā pieteikušas un EK apstiprinājusi 11 projektus (7 tradicionālos, 2 tehniskās palīdzības un 2 integrētos projektus). Apstiprināto projektu nacionālajam finansējumam novirzīti 15 831 598.20 *euro* (66,1% no MK rīkojumā Nr. 167 un MK rīkojumā Nr.626 noteiktās summas), savukārt LIFE programma šo projektu finansēšanai novirzījusi 35 636 564 *euro*. Tas nozīmē, ka uz 1 *euro* valsts budžeta līdzfinansējuma piesaistīti 2,25 *euro* LIFE programmas finansējuma.Īstenojot LIFE programmas finansētos projektus, ir veicināta dabisko zālāju un piekrastes biotopu atjaunošana un apsaimniekošana, atjaunoti purvi īpaši aizsargājamās dabas teritorijās, izstrādātas un aprobētas degradēto purvu atjaunošanas metodes, lai samazinātu siltumnīcefekta gāzu (turpmāk – SEG) emisijas, izstrādāti SEG emisiju aprēķināšanas algoritmi. Ar LIFE programmas atbalstu ir nodrošināta kaitīgu ķīmisku vielu aizstāšana ar videi un veselībai mazāk kaitīgām, tādējādi veicinot REACH direktīvas[[1]](#footnote-1) ieviešanu no ķīmisko vielu ražotāju puses. LIFE programma arī atbalsta inovatīvu siltumizolācijas materiālu ražošanu no makulatūras un kaņepju šķiedrām, tādējādi gan veicinot papīra atkritumu pārstrādi, gan jaunu produktu izstrādi un aprobāciju. Ar integrēto projektu piesaistīto finansējumu tiek nodrošināta upju baseinu apgabalu plānu ieviešana, ar mērķi ilgtermiņā uzlabot ūdens kvalitāti aptuveni 30% riska ūdensobjektu (50 no 164), izstrādājot, adaptējot Latvijas apstākļiem un ieviešot dažādus inovatīvus apsaimniekošanas un pārvaldības pasākumus, kā arī *Natura 2000* prioritāro rīcību programmas ieviešana, pilnveidojot dabas aizsardzības sistēmu Latvijā, lai aizsargājamām sugām un biotopiem nodrošinātu saglabāšanos ilgtermiņā. Projekta laikā izstrādātas inovatīvas un piemērotas pieejas aktuālu dabas aizsardzības jautājumu risināšanā.LIFE programmu administrē (t.i., izsludina projektu konkursus, pieņem un izvērtē projektu pieteikumus, slēdz līgumus par projektu īstenošanu, veic projektu īstenošanas uzraudzību) CINEA. Atbilstoši LIFE regulai finansējums no LIFE programmas tiek piešķirts atklāta konkursa veidā projektiem, kurus var pieteikt jebkura ES reģistrēta juridiskā persona un kuri ir paredzēti LIFE daudzgadu programmā noteikto prioritāro vides un klimata problēmu risināšanai (t.s. standarta rīcību projekti). Papildus standarta rīcību projektiem nacionālās kompetentās institūcijas var pieteikt stratēģiskos integrētos projektus noteiktu vides un klimata politisko dokumentu ieviešanai. Integrētos projektus var pieteikt, lai ieviestu, piemēram, upju baseinu apsaimniekošanas plānus, atkritumu apsaimniekošanas plānus, pilsētu klimata pielāgošanās plānus utt. Tā kā integrētie projekti paredzēti noteiktu valsts stratēģisko un politikas dokumentu pilnīgai ieviešanai, vai būtisku priekšnoteikumu radīšanai šo dokumentu pilnīgai ieviešanai, tad integrētie projekti ir finansiāli apjomīgāki nekā citi LIFE programmas finansētie projekti. LIFE daudzgadu programma paredz, ka LIFE programmas finansējums integrētajā projektā ir 60%, tomēr nepārsniedzot 10 miljonus *euro*. Līdz ar to arī nacionālajam finansējumam jāparedz lielāka summa nekā standarta rīcību projektiem. LIFE regula neparedz nacionālo finansējumu LIFE projektiem, bet, ņemot vērā nacionālā finansējuma pieejamības izšķirošo nozīmi LIFE projektu pieteikšanā, kā arī līdzšinējās sekmes LIFE programmas finansējuma piesaistē, nepieciešams turpināt nacionālā finansējuma piešķiršanu no valsts budžeta EK apstiprinātiem LIFE programmas projektiem. Lai varētu nodrošināt nacionālo finansējumu, nepieciešams izdot Ministru Kabineta rīkojumu, kas noteiktu valsts budžeta līdzfinansējuma apjomu 2021.-2024. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts reģionālās attīstības aģentūras Latvijas vides aizsardzības fonda administrācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts skar potenciālos LIFE projektu pieteikumu iesniedzējus, kuru izredzes uz projektu apstiprināšanu un sekojošu ieviešanu palielinās.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai Rīkojuma projekts pēc būtības nemainīs veicamās darbības, līdz ar to neietekmēs administratīvo slogu. Rīkojuma projekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.1. valsts pamatbudžets |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.1. valsts pamatbudžets |  0 |  0 |  Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  X |   |  X |   Nav precīzi aprēķināms |   X |   Nav precīzi aprēķināms |   Nav precīzi aprēķināms |
| 5.1. valsts pamatbudžets |   |   Nav precīzi aprēķināms |   Nav precīzi aprēķināms |   Nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekta īstenošana neietekmē amata vietas Rīkojuma projekta izpildē iesaistītajās institūcijās.  |
| 8. Cita informācija | Nacionālais finansējums kārtējam periodam tiek plānots apjomā atbilstoši šādai formulai:C = A x B x 7, kurC – nacionālais finansējums kārtējam periodam, *euro*A – Latvijas iemaksu proporcija no kopējā ES budžeta kārtējam periodam B – Eiropas Savienības LIFE programmas kopējais finansējums 2021.-2024.gadā, *euro*7 – koeficients, kas atbilst 2018.-2020. gadā pieejamā nacionālā finansējuma attiecībai pret Latvijas iemaksu proporciju ES LIFE programmas finansējumā 2018.-2020. gadā.Faktiskais valsts budžeta līdzekļu pieprasījums notiks pēc projektu apstiprināšanas un līgumu noslēgšanas par projektu ieviešanu. Ņemot vērā projektu vērtēšanas un apstiprināšanas ciklu, valsts budžeta līdzfinansējums 2021. gadā iesniegtajiem projektiem būs nepieciešams ne ātrāk kā 2023. gadā (ar divu gadu nobīdi). Tā kā valsts budžeta finansējums tiks pieprasīts tikai apstiprinātajiem projektiem, tad Rīkojuma projekta izstrādes laikā nav iespējams novērtēt nepieciešamo līdzekļu apjomu 2023. un nākamajos gados.VARAM valsts budžeta līdzekļus projektu līdzfinansēšanai normatīvajos aktos noteiktajā kārtībā pieprasīs no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pēc projektu iesniegumu apstiprināšanas EK un līguma par projekta īstenošanu noslēgšanas starp projekta pieteicēju un EK. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK rīkojuma projekts un tā anotācija publicēti Vides aizsardzības un reģionālās attīstības ministrijas tīmekļvietnē 2021. gada 12.jūlijā |
| 2. | Sabiedrības līdzdalība projekta izstrādē | MK rīkojuma projekts un tā anotācija publicēti Vides aizsardzības un reģionālās attīstības ministrijas tīmekļvietnē 2021. gada 12.jūlijā |
| 3. | Sabiedrības līdzdalības rezultāti | Nav.  |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Valsts reģionālās attīstības aģentūras Latvijas vides aizsardzības fonda administrācija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | LIFE programmas kopējais finansējums 2021.-2024.gadā norādīts atbilstoši LIFE Daudzgadu programmas projektam, kas ES dalībvalstīm nosūtīts saskaņošanai 2021.gada 9.jūnijā. Paredzams, ka LIFE Daudzgadu programma tiks apstiprināta š.g. jūlijā.MK rīkojuma projekts stāsies spēkā pēc LIFE Daudzgadu programmas apstiprināšanas.  |

Vides aizsardzības un reģionālās

attīstībasministrs A.T. Plešs

I. Mendziņa

67026432, ilona.mendzina@varam.gov.lv

1. Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK [↑](#footnote-ref-1)